CELEX: 32006D0531
Language: hu
Date: 2006-07-24 00:00:00
Title: 2006/531/EK: A Tanács határozata ( 2006. július 24. ) az Europol igazgatóhelyettesének kinevezéséről

2.8.2006   
            
            
               HU
            
            
               Az Európai Unió Hivatalos Lapja
            
            
               L 212/15
            
         
      A TANÁCS HATÁROZATA
   
   (2006. július 24.)
   az Europol igazgatóhelyettesének kinevezéséről
   (2006/531/EK)
   AZ EURÓPAI UNIÓ TANÁCSA,
   tekintettel az Európai Rendőrségi Hivatal létrehozásáról szóló egyezményre (Europol Egyezmény) (1), és különösen annak 29. cikke (2) bekezdésére,
   az Europol igazgatóhelyettesei kinevezésének jogkörével felruházott hatóságként eljárva,
   tekintettel az igazgatótanács véleményére,
   mivel:
   
               (1)
            
            
               Az Europol igazgatóhelyettese lemondásának következtében igazgatóhelyettest kell kinevezni.
            
         
               (2)
            
            
               Az Europol alkalmazottaira vonatkozó személyzeti szabályzat (2), és különösen annak 8. függeléke, külön rendelkezéseket állapít meg az Europol igazgatójának vagy igazgatóhelyettesének kiválasztására vonatkozóan.
            
         
               (3)
            
            
               Az igazgatótanács benyújtotta a Tanácsnak a kinevezésre alkalmas pályázók rövid listáját – minden alkalmas pályázó teljes dossziéjával együtt – valamint a pályázók teljes listáját.
            
         
               (4)
            
            
               Az igazgatótanács által benyújtott összes vonatkozó információ alapján a Tanács azt a pályázót kívánja kinevezni, aki – a Tanács véleménye szerint – a megüresedett igazgatóhelyettesi beosztással szembeni minden követelménynek megfelel,
            
         A KÖVETKEZŐKÉPPEN HATÁROZOTT:
   1. cikk
   A Tanács Michel QUILLÉ-t nevezi ki az Europol igazgatóhelyettesévé a 2006. szeptember 1-től2010. augusztus 31-ig terjedő időszakra.
   2. cikk
   Ez a határozat az elfogadásának napján lép hatályba.
   Ezt a határozatot az Európai Unió Hivatalos Lapjában ki kell hirdetni.
   
      Kelt Brüsszelben, 2006. július 24-én.
      
         
            A Tanács részéről
         
         
            az elnök
         
         K. RAJAMÄKI
         
      
   
   
      (1)  HL C 316., 1995.11.27., 2. o.
   
      (2)  Lásd a 2002. december 19-i tanácsi jogi aktussal (HL C 24., 2003.1.31., 1. o.) módosított, az Europol alkalmazottaira vonatkozó személyzeti szabályzat megállapításáról szóló 1998. december 3-i tanácsi jogi aktust (HL C 26., 1999.1.30., 23. o.).